[{"text_idx": "#000003", "text": "Eesti Ehitusinseneride Liit kuulutas va\u0308lja konkursi aasta ehitusinseneri ja noore ehitusinseneri leidmiseks"}, {"text_idx": "#000005", "text": "Aasta Ehitusprojekt 2023 konkurss ootab kandidaate"}, {"text_idx": "#000012", "text": "Traditsioonilised o\u0308kova\u0308rvid ja miks neid kasutada?"}, {"text_idx": "#000017", "text": "Savi- ja kaseiinva\u0308rvid ning lubiva\u0308rvid on kujunenud sisekujunduses terviseva\u0308rvide su\u0308mboliks. Saviva\u0308rvid tulid algselt kasutusse koos savikrohviga u\u0308he tervisliku materjalisu\u0308steemi osana."}, {"text_idx": "#000018", "text": "Kui ruumi ei sobinud konkreetne kasutatud savikrohvi toon, aga taheti savi tervislikke omadusi maksimaalselt a\u0308ra kasutada, siis avaneski vo\u0303imalus kasutada looduslikku vahendit savikrohvi pinna tooni muutmiseks ja krohvid va\u0308rviti u\u0308le mingit teist tooni saviva\u0308rviga."}, {"text_idx": "#000019", "text": "Saviva\u0308rvide puhul on pigmentideks kas looduslikud va\u0308rvimullad vo\u0303i siis mineraalsed kahjutud pigmendid. Reeglina u\u0308htki mu\u0308rki ega plaste koostises ei kasutata ja liimainena on segude juures kasutusel taimsed liimid. Saviva\u0308rvid on komposteeritavad, nii et valmissegatud ja u\u0308leja\u0308a\u0308nud va\u0308rvi vo\u0303ib julgelt loodusesse kompostida. Saviva\u0308rve vo\u0303ib kasutada siledapinnalise viimistlusena, samuti on vo\u0303imalik luua struktuurne saviva\u0308rv, kui lisada sobivas koguses suurema teralisusega liiva. Saviva\u0308rvid on peale kantavad nii pintsli, rulli kui soovi korral ka pihustiga."}, {"text_idx": "#000020", "text": "Naturaalsed saviva\u0308rvid reeglina ei ole pestavad ega kulumiskindlad, sest vastasel juhul la\u0308heksid kaduma savi head kliimat reguleerivad omadused, mis lasevad vajadusel toimida ka saviva\u0308rvide alla ja\u0308a\u0308vate materjalide omadustel. Kui kindlasti vaja aga pestavat ja kergesti puhastatavat keskkonda, vo\u0303ib selleks kasutada naturaalsete o\u0303lidega tugevdatud saviva\u0308rve ehk emulsioone."}, {"text_idx": "#000021", "text": "Saviva\u0308rvide toonivalik on iseenesest piiratum ja tuhmim kui nende peamisel o\u0308kova\u0308rvide nimekirjas oleval vo\u0303istlejal ehk kaseiinva\u0308rvil."}, {"text_idx": "#000022", "text": "Kaseiinva\u0308rvi iseloomustab parem voolavus ja suurem va\u0308rvivalik ja sealjuures nn puhtamad toonid. Toonid eristuvad siiski selgelt plastva\u0308rvidest ja va\u0308rvitud pinnad saavad samuti difuussed ning ja\u0308tavad samuti aluspinnad osalema elamises toimuvas niiskusregulatsioonis."}, {"text_idx": "#000023", "text": "Kaseiinva\u0308rvide po\u0303hiliseks ta\u0308iteaineks on kriit, saviva\u0308rvide puhul savi. Liimaineks aga kaseiinist moodustuv kaseinaat, mille kasutamine ei ole ta\u0308napa\u0308eval alati ko\u0303ikidele vastuvo\u0303etav. Ajaloolistes interjo\u0308o\u0308rides kasutatakse kaseiinva\u0308rve rohkem kui saviva\u0308rve."}, {"text_idx": "#000024", "text": "Kolmas samas klassis nimetatav va\u0308rv on lubiva\u0308rv. Ta\u0308iteaineks on lubiva\u0308rvil kustutatud lubi, ideaaljuhul ma\u0308rgkustutatud lubi."}, {"text_idx": "#000025", "text": "Lubiva\u0308rve iseloomustab samuti va\u0308iksem toonivalik ja pastelsemad toonid. Reeglina on katvus kehvem kui savi- ja kaseiinva\u0308rvide puhul. Looduslik jalaja\u0308lg seoses po\u0303letustehnoloogiaga on ko\u0303rgem, aga aluspinna ja\u0308tab seegi va\u0308rv ha\u0308sti veeauru la\u0308bilaskvaks ehk rahvakeeli hingavaks. Lubiva\u0308rvi annab kasutada erinevalt eelnevatest ka niisketes ruumides."}, {"text_idx": "#000026", "text": "Ko\u0303iki eeltoodud va\u0308rve saab kasutada ja kasutatakse lisaks lubi- ja savikrohvi pindadele ka kipsil ja teistel viimistlusplaatidel, samuti vo\u0303ib neid mo\u0303ningate reservatsioonidega kasutada ka puitpindadel."}, {"text_idx": "#000027", "text": "Suurimaks va\u0308ljakutseks po\u0303hiliste naturaalva\u0308rvide juures on vajadus need ise veega kokku segada, aga teisalt saab siis ostjale kinnitada, et koju tassida tuleb ainult pa\u0308ris va\u0308rviaineid, mitte vett, mida leiate ka kodus kohapeal soodsamalt ja u\u0308htlasi va\u0308hendate tassimise vaeva."}, {"text_idx": "#000028", "text": "Valikud on head ja tuleb vaid teha oma otsus. Head sisekliima loomist naturaalva\u0308rvidega!"}, {"text_idx": "#000029", "text": "Artikkel ilmus ajakirja Remondi ja ehita 2023. aasta suvenumbris:"}, {"text_idx": "#000030", "text": "Po\u0303nev kodu: parim tehases toodetud puidust eramu"}, {"text_idx": "#000031", "text": "Tehaseelementidega saab vana korterelamu kiiresti kaasaegseks"}, {"text_idx": "#000032", "text": "Korteriu\u0308histu u\u0308ldkoosolek: vanaviisi vo\u0303i veebi teel?"}, {"text_idx": "#000033", "text": "Remondi ja ehita suvi 2023"}, {"text_idx": "#000034", "text": "Moodne klassika \u2013 peitkinnitusega profiilplekk Klassik"}]